
FIATAL LÁNYOK MENNEK ÁT 
AZ UTCAHOSSZON 


Az izzadtságos nyári alvásban 
(mert minden alszik most, 

az rrötikus ven bankár, 

a mozgásba szerkesztett konflis 

s a házak is mint kotló lajhárok 
nekitehenkedtek a fejszéznivaló 
38 fokos hósugaraknak) 

fiatal lányok 

szabad, fólbontott ritmust hintáznak 
a veletlenül nyitva maradt szemek 
lätöszögebe 

a bebädogozott ég alatt. 


Telhetetlenkedj két szemem! 


Délelőtt. 11. 

S hiába csóvásodnak föl az illendőre kent cimtáblák 
s hiába barlangosodik erre a megöntözött liget, 
valami magánkezekre ambicionált tornaterem 

(hogy kisebb legyen a polgári felelőssége) 

a budai hegyek felé kinyitotta a száját 

s egyszerre szétdurrant a csönd. 


Az előbbrejutás sárga kanálisaiban 
(most ilyenek a kiteregetett utcák) 
mély, kék tengereket énekelnek a fiatal lányok. 


(Ugyanekkor az érseki konviktusban vagy háromszáz 
levéknyult siheder porba locsolja a tiszta, fehér vérét.) 


Az utcák fólhólyagzott testén 
(ez a panamisták sikere a bűzös aszfaltban) 
borzas, zöld erdőket nevetnek a fiatal lányok. 


Ezalatt pedig 

egy kontrafagot húsos orditásában heveskedik a nap 

s mint valami lapos tányérra, az idióták rettenetes 
súlyával 

még jobban ráül a világra. 


De a fiatal lányok egyre csak szinesebbre pántlikázzák 
a kedvük 
és bugyborékol a hangjuk, mint a hegyekről leszakadt 
hóviz 
s két rugódzó mellüket már szinte átszurják a taka- 
ródzásukon, 

mint a kőbeerősödött hegyesszögeket. 


(Növendék himek most a legajándékosabb ismeretlenre 
érzik össze az életüket.) 


11*/, Mindent fejbekólint a lebirhatatlan kivánkozás. 

S hiába, hogy a nap majdnem belefullad a maga kat- 
lanába. 

Hiába!!! 

A fiatal lányokat már alig laéni — 

de könnyü, vidám lépteik mögött 


a kemény gränitjärda ijedten fölkunkorodik 
s valami sűrü jószagok után 
a budai hegyek felé tápászkodik az egész város. 


EZ HIZELEGJEN AZ 
ASSZONYNAK 


Igy túlnanról uszitgatom az éhem 

s mint, aki sok rosszon elbicsaklott 
karikásan rádpányvázom 

a szemeimet. 


Nekem kimintázott Szép! 


A betelhetetlenség szájával 
körülénekelem 

pontról 

pontra 

a karjaid puháját, 
begyességed maroknyi almáit, 
a hajad, 

csipőid fészkes melegségét 
ami jó. 


Az innen és túl-nak 
villamos batériája vagy 
Te! 


És én 

a rendből s a negyfal kuckójából 
dicsérlek 

az utcák tavaszi hullámain, 

amint szagosan 

köréd testórkódnek a fák, 

táncba zókkennek a rengeteg társzekerek 
s az ég, buta tábornokkék mellére 
fölkokárdázza a napot. 


Erezlek: kétszer szép. 
Hetvenkedem: százszor szép 

s testem maradt pehelysége alatt 
laposra hizelkedik 

a csakazértis hegy-völgy. 


Csak az illendőség sárga macskája berzenkedik. 


Két erős karomon, 

mint a jó, veritékkel edzett rugókon 
pattanj felém 

asszony! | 

SOROK, IDEGES ÓRÁKBAN 


Mint aki ugyis hiába teszi le a fejét (fáradt szemeire 

még súlyosabb falakat malteroz a sötét s a füleibe még inkább 
beleugat a csönd) s merthogy a fölbuzdult idegekre 

orvosok szerint is jók a hosszú, hosszú tavasz éjszakás séták, 
nyakamba vettem a várost, jópolgár bundás nekikészülődésével 
s engedelmes lábaimat rálapogattam a körúti aszfaltra, 

amit búsan s mint rosszüzletes meredek zónát 

már semmibe úntak a vadászó lányok 

s előttem ép most mosogatja tükrösre az ég. 


Permetezett az eső — ez jó, gondoltam, pont nekem való idő, 
szegény tüdőmet már ugyis kegyetlenül elsenyvesztette a négy fal 

s hordósra spekulált fejemből is legalább kipárolog minden piperkőc 
hiábavalóság: Vers, Képek, Muzsika no és a Lányok, 

lányok, akiket különben sem tudtam soha valami 

nagyszerü legénykedéssel a fogam alá kapni Í 

(csak acsarogni tudtam utánuk, a karcsu és harapni való bokájuk után, 
mint valami redves tanyai kuvasz) 

s most tisztán látom, hogy elsőrendü képességek vannak bennem 
akármi jobbfajta üzlethez, (valamikor borbélyüzletet akartam nyitni, 

de nem volt pénzem, s mindjárt rá is jöttem, hogy az 

csak kiskaliberü embernek való) teszem szeszkereskedéshez, 

a pálinkának még sokáig megmaradnak az apostolai, 

vagy, s ez még jobb, földspekulációkba bocsátkozom, mint a nagyapám, 
aki után (igaz, hogy ő inkább csak szárazföldi kalóz volt 

valahol a kosztolányi hegyek között és szépen beleszakadt amikor 
kétzsák buzát akart egyszerre a padkára tüntetni) 

valódi tizezer pengőket jussolt a négy szőke fia. 


Igy igen! igy már érdemes élni (hogy ez a stabil dolog eddig 

sohse akadt az eszembe) . .. csak ezek a buta villamossinek 

ne riasztgatnák mindig a merszem ... s ezek a mahomet 

tégladögök is megint ugy rálajhárkodtak az idegeimre . . . 

milyen ronda ilyenkor az ucca, pfujj, mintha minden 

meg lenne dögölve... se mozgás, se szin... csak csönd, vastag, 
megüllepedett szagok s a lenyalt falak között, az áztató esőben . 

ugy gyömöszköli magát tovább az ember, mint valami lompos kanálispatkány. 


Valaki egyszer a fülembe hizelegte, hogy nagyszerü temperamentumomban 
kilencvenszázalékra még dominál a vad, akaratos paraszt — s most elhiszem, 
hogy csak a dekadens tiz százalék marasztal a sárga városokban, 

holott, kint a vizszintü mezőkön még nyavalyás önmagától is ugy 

elszaladhat az ember, mint valami fiatal csikó a madzagos hámból, 

ahol az egészséges asszonyok a folyók ezüst sodrában veszejtik el a terhük, 
s az ember reggeli szeme elámul, mint egy csodálatos kapu, en PUN 
— Mit ádogál itt már órák óta? — Hogy én álldogálok? — A hid kóril éjjel 
senkinek nem szabad ádogálni! — A hid körül?? — A hid körül!! | 
s a dóngó, csupaszáj mumus mógótt csak most lättam meg, 

hogyan ägaskodik dupla toronyba a vörös Ferencz Jözsef hid. 

Még mindig óntózótt az esó! 


A Krisztusát! ezt jól megcsináltam, több mint másfél óra hazáig, 

a villamosok még nem járnak s egy árva garasom sincs, hogy kocsit vehessek, 
legalább, ha énekelni tudnék, most csúszhatok a Visegrádi-utcáig gyalog, 

ahol egy hét mulva megint elhitetem magammal, hogy idegesség ellen : 

jó medecina a hosszú, hosszú tavasz éjszakás séta s hogy nekem is van olyan okos fejem, 
mint a nagyapámé volt aki, jó kalóz, ha beleszakadt is a mesterségébe, 

valahol a meszes kosztolányi hegyek kózótt valódi tizezer pengóket hagyott 


a négy szőke fiának. 


Kassák Lajos 


BARACKENSPITAL NR. 37 


— Vigyél már az ő csajkájába is! 

A gőzök bodrosan gomolyogtak az edényből. 

A jajgatás most megszakadt. 

Az elkinzott ajkak mohón szivták fel az italt. 

„lde is! ..." hangzott egy másik ágyból. 

A jajgatás folytatódott. Hasogatta a füleket. 

— „Na, az se viszi sokáig!" mormogta egyik 
szélesvállu mohamedán. S egy másik sovány, leomló 
vállakkal, hatalmas bakancsaiban a földön dobolta : 

— „A 37-es barakkban nem szoktak sokáig élni." 
Nevetett. 

„Achmed Sekal megint a szeretőjét emlegeti." 

Mindenki nevetett. 

,Pedig a félkaru után rajta a sor." 

Ujra nevettek. 

_ A hatalmas bosnyák ott feküdt az ágyán. Szálfa- 
_exmetét nem takarta le végig a piszkos takaró. Lábai 
kimeredtek a pokróc alól. A bőr sárgán hámlott le 
róluk. S ezek a lábak olyanok voltak, mintha nem is 
élő embert cepeltek volna valaha. Olyanok voltak, 
mintha az elpihent Halál csontvázára földipiszok rakó- 
dott volna. De a szemek még éltek, dermedt iszonyat- 
tal nézték a másik tusáját. Az ajkak pedig mindig 
ugyanazt a nevet mormolták. Mindig egyazon nevet. 

A felkezü most vijjogón orditozott. Csonka kar- 
ját a menyezet felé löbäzta: „A karom, a karom.“ 

„Fáj öreg?“ sajnálkozott föl egy hang a sarok- 
ból. Gazdája az ágyon gubbasztott. Kimért mozdula- 
tokkal töltötte a cigarettákat. 

»Ez már a szeretőjét se hivja." 

Valamelyikük izmét morzsolt, a sárga gömbök 
peregtek az ujjai között. 

A napsugár középen metszette a szürkeséget. 

, Tudod-e mi ujság?" fordult hozzá a belépő 
Kova Achmedhez. „Selim Nimetet láttam." 

A férfi melle hevesen zihált. 

„Igen, igen. Selim Nimet volt. Jól ismerem, fa- 
lumbeli.* 

Nehéz hangok szakadtak fel az ágyról. 

„Selim Nimet." 

— , Megmondtam, hogy itt vagy." 

»Es még sincs itt!" 


Ott átellenben a félkezü sikitva tépte a kötést. 
Savanyu büz töltötte be az egész barakkot. Az em- 
berroncsok tekintete a mindig magasba hadonászó 
csonkban futott össze. Valaki füstölgő cigarettát nyo- 
mott a sárga fogak közzé. 

»Ez jót tesz" bólogattak a többiek. 

Mind mohamedán volt, s nem szerették az or- 
vost. Most mind ajánlott valamit a sebre. Őrködtek, 
hogy a sweszti betévedjen. 

Achmed belekapott a hirthozó karjába. , Az meg 
fog halni" és megborzongott. Fogai összeverődtek: 
„es en is.“ 

Kova eröszakoltan felnevetett. 

Achmed a barakbeliekre mutatott: „Ez itt mind 
mondja.“ 

„Mert irigyelnek. A szeretöd fäj nekik.“ 

Felhördült: „Selim Nimet.“ 

Szemei visszakalandoztak a másikra, akinek 
homlokát most veritékbe fürdette meg a Halál. Iszc- 
nyat merevült az arcára. Sárga kezével magaelé rán- 
cigálta a földit. „Nem akarom látni“ — hörögte —, 
„én nem akarok meghalni“ — és ujra fuldokolva — 
„élni akarok . . ." 

Achmed nem szólt többet. Fáradt meredten terül- 
tek el a tagjai. A hangok távolból sodródtak eléje s 
ugy látszott, mintha tekintetével átfurná a deszkafa- 
lakat, s félénken, vágyón, hivná maga felé a szerető- 
jét. És hirtelen, az égő nap-tölcséren beragyogott fia- 
talon, fekete szépségében a lány, 

Egy pillanatig megállt. 


Tekintete átfogta az egész barakkot. És megér- 
tette hová jön. Meggörnyedt alakok saját testüket 
vonszolták. A bakkancs is sulyt jelentett. Ingott a lá- 
buk. Betegneszek. Mormogó imák. Hullaszag. Förte- 
lem. Es minden rossz, ami a Halálra emlékeztetett . . . 

„Achmed“ vacogta maga elé a lány. 

S a másik tekintete telálkozott az övével. 

„Achmed“... 

S most eggyé váltak. Nem szöltak semmit. Tér, 
idö, emberek, körhäz, barakk, kajänsäg, emberi irigy- 
ség, a letiprö betegség és a gyózedelmeskedó Halál 
igenytelenül elmerültek. I 

Aztán az is elmult. S öntudatukba beleszivárgott 
a köröttük vibráló nyomoruság. Szavak zörögtek. Apró 
nevetések bugyborékoltak. Vigyorgó pofák bámész- 


kodtak. Es ott a másik vijjogó hangja megrezkette a 
levegöt. 

A lány védelmet keresett. Egészen hozzätapadt 
és Achmed reszketve rákulcsolódott, de szemei této- 
ván odatapadtak a haldokló figurájára , Védj meg, én 
nem akarok meghalni," lihegte a lány fülébe, halkan, 
hogy ne hallja meg kivüle senki. ,Nézd, nézd," — 
lihegte és arra bókódótt a haldokló felé, aki a fájda- 
lom deliriumában hadonászott a levegőbe, s megma- 
radt kezével minden kötést letépett a csonkról. , Én 
még se vagyok ilyen beteg." 

„Nem. Te élsz még!" 

— , Doktort, doktort!!!" 

A A meggyötört test hátradőlt. A veritéket törölték 
róla. 

» Tessék kimenni“ 
orvos jön.“ 

Lassan megindult. Tekintetét nehezen emelte le 
a legenyröl, aztán behunyta a szemét. Mert véres 
cafatok tólultak a látó-sugarába, visszatartottá a lé- 
lekzetét, mert büzök kavarogtak a levegőben. 

Valaki megérintette a vállát. Kova volt. , Egészen 
sápadt vagy! Gyere itt összeszeded magad." Leültek 
a kerités mellé. Katonák qyakorlatoztak. Trombita 


harsant. Vezényszavak röpködtek. 


— „Milyen förtelmes a Halál" sugta. 

„De te még fiatal vagy és egészséges és szép, 
és az Eleté." A 

Lepihentek a katonák. Arusok rajzották őket 
körül. 

»Nem akarsz kukoricát?" A barakk undora fel- 
oldódott egy nagy émelygésben. „Majd veszek." Mon- 
dotta a férfi. 

„Achmed meg fog halni." Mormogta Nimet. 

A kukoricát majszolták. 

— , Pedig olyan jó ember volt." 

Mély sóhaj. 

„A háboru." 

„Jó ez a kukorica." 

„itt nem is szabad rosszat kinálni, betegek is 
vesznek. Lesz itt még!" Hátrafordult. A forró, illatos, 
jóizii kukoricából válogattak. „Te a fiatalt szereted?" 

„A fiatalt" és felderült a lány. 

Hátuk megett nesztelen gördült tova a hulla- 
talyiga. 

Elmerültek a kukorica gyönyörüségében. Nevet- 
tek a katonák durva tréfáin. 

, Achmed hivat" szólitotta meg az egyik beteg. 

És ők mentek. Egészen egymásba simultak. Ar- 
cukról a megelégedést nem lehetett letörülni. Inyúket 
még a kukorica birizgálta. 

És hogy a napsugártól körülözönlötten beléptek 
a barakk ajtaján, ott már rendet találtak. A nap vö- 
rösen rezgett a levegőn. S benn a Halál utáni csen- 
desség ült. 

S most, hogy Achmed a nap szineiben látta őket 
egymásmellett, egészen egymásmellett, legörbült a 
szaja. Zörgő, fonnyadt testét nem vetette rájuk. Ölelő, 
ringató örömökre készült, s ime, hogy meghalt az a 
másik, a semmit sem kivánó nyugalom, mintha ő reá 
is atszivódott volna. Mosolygott. A szavak értelmét 


könyörögtek a lányhoz ,az 

már nem fogta át. Zizegésük, mintha a távolból szü- 
lemlett volna hozzá. 


Félig lehunyta a szemét. 

Látta, hogy a férfi a lány kezét keresi. 
Nem szólt. 

Csak megbékélten mosolygott. 


Mert megértette, hogy ő elnyult az uton, s azon 
már nem lehet változtatni, s felette most tovaviharzik 
a szenvedő, vad, küzdő, fájdalmas, vágyó — ELET. 


Melle zihált, Széles mosolyu arcával, sárga láb- 
száraival és kezeivel, melyek összekulcsolódtak a 
melle felett, szemeivel, melyek szinte eltüntek kiálló 
pofacsontja közt, olyan kinamvadt volt, mintha a Ha- 
lál nehéz és fáradtságos munkája után, most ide a 
barakkba tért volna meg, néhány percnyi nyujtóztató 
pihenőre. 

Lékay János 


1918 BESOMPOLYGÓJÁN 


Nem, ti nem hiszitek, hogy Ő búg a villamosokból, 
ti nem hiszitek az akasztófásan lóbáló terebélyeket, 
jó, sikamlós, kipucolt sineket, 

tébolyodottan száguldó autókat, 

moszattalpas vizölét, 

s a feltólt szemöldökü ablakgörbéket. 


Miért félnétek ? 


Gyáraitokban őrjöngve robotolnak a gépek, 
kórútaitokon dógólni uszitanak a felemeletezett 
hirlapprések, 
asszonyaitok véresre nyaldossák az impotensre hab- 
zsolt parasztgerinceket, 
és szőke, teavaj fajkölykeitektől visitósak a kertes 
paloták, 
templomaitokban oszladozó aggastyánok 
honaljszagu zsinagógázással 
im-igyen fenyegetik az istent : 


Jó! Jó!! Jó!!! 


De én felrugom a ti szent, szinvak majálistokat, 

s felverem valahány acélrobogóját, a szétperdült utak- 
nak. 

Rátok! 

Elekre vasalt uborkahad ! 


Tebolyodott autókat töftöfölök belétek, 
s gombóckodó, bitang életetekkel 
megkenegetem vesztegetőn 
a halál, perpétum mobilés ádámcsutkáját. 
Százszor ! 
Az en sohai halálomig! 
Én! Én!! a Több!!! 
Barta Sándor 

EGY HARAPÁS ELET 


(Folytatäs.) 


Kabinok mélyén, a Vág iszapja mellett... Ful- 
doklások, testek illata, gyapjas takarók szaga, négy 
szál deszka közt... Sanyi — Mariska... Atvillant 
haja borzas erdején. 


— Maga mindenkinek meg tud bocsájtani? . . . 


Mintha apostol lenne . . . Ma nincsenek azok . .. s ha 
volnának, bolondok ... Ma mindenki önző és én is 
az vagyok ... Nekem ne mondja... maga sem az, 


akinek mutatja magát... Magának is van valakije, 
akit sajnál mindenkitől . . . akire vigyáz . . . akiért san- 
dit, ha mással látja. 

— Lehet... de nem hiszem. Nézze; hét évig 
voltam egy lánnyal ideálisan jóban. Soha nem csókol- 
tam meg. Csak egyszer a kezét. Katona leltem és 
most mennyasszony mással. Hát érdemes valakiért 
törni magunkat? Fenét! Majdha megunom egyszer az 
egyedüliséget, kapok pénzt, meleg ölt, mért ne, el- 
adom magam... Addig meg... En se vagyok szüz, 


ő se legyen . . . éljünk . . . Azóta azt látom, mindenkit 
meg lehet kapni. 

— De Karcsi! 

— Ne mondja . . . lesz perc... ha ma besötétü!, 
talán máma . . . talán holnap . . . de lesz perc mikor . . . 


— u — ——  — 


... Oszlik a fanyarusag és a zagyva käbultsäg- 
ból tisztul eléje a mäsik ferfi... vagy ez, vagy az! 
... Most kettőből valamelyik . . . 


— Nézze itt nem lát bennünket senki. Üljünk Je 
ide az árnyékba. 
— Nem. 
De igen... Nos?! . . . 
De ne beszéljen igy . . . 
Jó, nem beszélek. 


Es már ez sem volt szűz... 
Ez 


lesz talán!... 


VI. 


Becher: viszfényes, seszinü deszkafalak. Unottan, 
rothadón pállanak a testek és érzik a szájakban a 
déli rostélyos foghagymaszaga. A konyha: bábszinház 
szinpada: edények zöreje, moslékszag terjeng... 
Hogy mért köll az embernek ilyen őrült melegben is 
enni! ... Hűs, tompafényü árnyékra áhitanak a póru- 
sok... Kártya . . . Ingujjas emberek hangtalan film- 
játéka a fényben . . . Kvárt, kvint; milyen nehéz még 
az osztás is, anogy a karok bénán nyujtóznak el a 
hamucsikos märvänylapon ... 


Sakk... az önkéntesek kaucsuk, zsirosszagú 
gallérja ott felholdasodik a bábuk között. A lány nėzi 
a faparasztokat... és közben szétveti a lábait... 
mindenütt viz... viz és tűz, mint régi találós-játé- 
koknál . . . 


— Ki lép? 

— A Karcsi. 

— Rögtön... Hogy most is összedörzsölik a 
lábukat, meg a térdeiken át beszéltetik egymás között 
a békét! ... De őrültek! 

Neki most nincs semmi köze az élethez. Csak 
fizikai fogalom melegben táguló test, oxigénnel táp- 
lálkozó folytonosság... és az ittlét, a játék, mind ref- 
lexumai jobb időknek . .. a régieknek, a talán sosem 
létezetteknek, amikor minden érződik... Meleg van! 


— Sanyi van egy cigarettäd?... Ez is csak 
reflex. Ilyenkor cigaretta! 
Ibolyát szellőztet a selyemzsebkendó ... Ma ez 


is fásitó . . . ennek sincs ize... Ma semminek sincs. 
A tegnapestét se tudná most ujracsinálni. 
— Jaj de meleg van! 


— Látom... Mért lett vörösebb most minda- 
kettő?! Milyen buták is a meglepett pulyatekintetek ! 

— Mit lát? . . . 

— Hogy melegjük van. 

— Es magának 

— Nekem csak tegnap este volt. 

Most orditott egyet igazán a hőség . . . súlya van 
még a szemek fénybefogadásának is... Csönd és... 


és ujra csönd. 

— Jó lenne hazamenni... Mit akar ez a teg- 
napesttel?... Mért szól? akarja, hogy mindenki 
tudja ? i 

— Mi volt tegnap este? 

— Te nem voltál itt. 

— Ezt már elintéztük. Ugy-e Irénke ? . . . 

— Igen? különben ugyse tartozik rám . . . 

. . . Bolond, őrült . . . hallgasson! . . . 

— No és meleged volt? ... Hisz tegnap nem is 
volt oly meleg. 

... Még mindig kinyitja a száját! . . . 

— De mi teát ittunk, 

— Hol? 

— A Centralban. Az Írénke akarta. Aztán kiiz- 
zadtunk. 

Mért beszél ez a fiu ma olyan furcsán ?! 

— Es komolyan ott voltak Irénke ? 

... Mit szóljon most!... Azt, hogy igen?... 
Nem ért már semmit semmiból... Egy undok egér 
szaladgál a bensöjeben. Undorodik ... De mitöl?... 

— Hät nem hiszed? Az Irönke látni akarta az 
Elzät. Azt hitte ott vagy és azért mentünk . . . 

. . . Tegnap este!... Hárman gondoltak most 
egyszerre rá... Es a kékesbarna csik: őrjöngéseket 
kiabáló rikoltäs... Meleg van... Mit csinál a ne- 
gyedik ? 

A zöldfa oldalára nem okád a nap. Milyen más 
ott, ahol részegsége nyomai sincsenek a délután de- 
liriumának. 

— Játszunk uj partiet. 

7 Uj partie! Hat mért nem megyiink még haza? 
Latja a csömört mindhármunk pofacsontjän... és mé- 
gis még mindig nem és nem... még mindig nem volt 
ölég... Haza... azt nem tehetnék együtt... Haza 
... a Pro-Patria ágyán most nyujtóznak a mezitelen 
fiuk és szagositják a levegőt a délutáni emésztésnek 
bőrön, likacsokon áttörő nyugalmával... A Fuchs 
most nyeri a jegy árát. Este szinházba megy az egész 

banda... és neki... neki ülnie kell itt és éreznie, 
mint torpan mellében a meleg es az unalom... A 
Metropolban most idegesen ficánkolnak asszonyi lábak 
az ingek alól a pargettakaróra és csikland minden apro 
szőrszál és kis bogarakat éreznek mászkálni és ki- 
váncsi-félőn tekintenek a falra és semmi . . . 

... Ezek még mindig nincsenek készen egymás- 
sal. ,Ugyetlen vagy" trillázott a Sanyi a multkor és 
ő már régevett és régen trágyálló alomnak semmizi 
az egészet. 

... Jó lenne egy cigaretta is... Disznóság, hogy 
ezek a pincérlányok nem tudnak magyarul... és ezt 
hangosan is mondja, a másik ketten összenéznek, a 
szájuk és a szemük kancsalitása azt mondja: 

bolond, 
de nem szólnak semmit. Ilyenkor jó hallgatni, ahogy 
elképzelik egymással az első éjszakát... de a fiu nem 
szól . .. huszonkétévével mit kezdjen majd... és el- 
adni magát... mert a lángnak van pénze... már 
mondta is néki... Százezer korona... de hiszen 
olyan buta... vagy tán csak neki az? ... vagy leg- 
alább az első este ne csókolhatta volna meg... de 
igy már majd mindent kapott... és még csak az, az 
izgatja . . . és szeretne az első urinő ágyában feküdni 
... hisz az apja birtokán csak summás lányokat ös- 
mert. Szennyes kis butaszemü parasztokat... Es a 
Mariska... kaszirosnó a fürdőben! ... De urinő!!... 
hisz ez az első, akivel bátrabb; akivel mégis semmit 
— de — semmit se mer és... és mert másként is 
elérheti ... csak az az első csók... nem... nem... 
csak nem őrültmeg: házasodni! már erre gondol ? . . 
.-. A lány lába surlódik a fiú bőrgamáslijához 
.. vibrál benne a tegnapesti szeretkezés rezigná- 
elojas. 
VII. 


Az ablak faszempilláin át bekévéllett a dinamók 
dróton vezetett kiváncsisága. Az anyja, meg a Gizi 
mozdulásaiban ritmustalan darabossággá jegecesedett a 
pihenés ... és 6... lágyságok sercegésén át a füleibe 
és haragvások sőtétlésein által a szemén felejtkeztette 
magát a holnapba, . . . és 

ahogy megérkezett belé a 
holnap maisága, szapuló moslékjának alján érezte a 
ma tegnappálevését és nem nyult utána, mert zápult 
egy kettétört tojás és ez volt minden és csak a Sanyi 
maradt. 


VIII. 


A cigány mellett leült egy asztalhoz. „Faqylaltot.“ 
Azzal akarta pótolni a vacsorát — Kukoricakása! 
Puliszka! — Fuj! Emelygett benne sok multnapi gyö- 
nyörökkel együtt. Soha jobb napja nem volt! Soha 
nem tudta még önmagában önmagát, mint a kis Man- 
czival a Royalban. Az a nyugalmas egymásbabotlásuk 
most öt év után. És most ismét vége, ki tudja meny- 
nyire! Es már csak ismét édeskés ... nyálkás szájiz 
és mult és emlék és ki nem folyott nedvének szirupos 
összecsuporodása a nyelve két oldalán. 

— Főur! — félóráig jajgatott néki, mig végre 
kapott tőle husz cigarettát tulfizetve és borravalózva. 
Aztán rágyujtott és nézett jobbra — meg balra, de 
idegen volt ma néki minden és elbusult a banális 


, Csakegykislányságokon" és a tálcázó cimbalmosnak 
odadobta fele cigarettáját. Aztán, anogy utánakapcsolta 
egykevéssé a figyelmét, hallotta, amint az asszonyok 
cirógatták szavukkal a simára-smirglizett-arcu legényt. 
Mért, hogy ma mindent megérez a közelben és tá- 
volban, mig tegnap semmitsem tudott csak egy asz- 
talt, egy-két szavat, egy és csak egyetlenegy ágyat és 
egyetlen szőkeséget... és egy csókot... és hajlott 
benne férfiassága szomorufüzága és majdnem kicsur- 
ditott egy csöppet a sziklából a szemein keresztül. — 

A balalsókarja ott senyvedt a márványlapon. — 
Hosszu vonalak lüktettek a szinházból a Teraszon át. 
Hét ora... A Spanyolviasz három-négy hadnagyocs- 
kát pörgetett a cérnaszálon. Hogy milyen büszke ez 
a lány... Spanyolviasz!... Igazi Spanyolviasz! A 
Fuchs, meg a tüzér erre sántitanak és a pofäjukon 
van valami az inniakarásból. Mi történt ezekkel? ... 
A Grosskopf is megjött már a truppjával. Az Anti 
költözködik a Tiumeba... S ott, a kis főorvos is 
fólbimbózik a csehasszonykával . . . 

— Szerbusz, Apukám! A Fuchs lajtorjalába ott 
volt a széke mellett és feje gingalläzott... a kis tüzér 
meg pipált az angolos, hatalmas csutorából az orra 
alá. — Holnap Vorstellung... Gyere váltsuk meg a 
jegyet. Megyünk vagy huszonöten. 

Az eddigi gondolatok oszoltak fejében és elhü- 
sültek tudattalanjának lombjai alatt. 


— Hm... Vorstellung!... és ki tartja? . . . 

— Ne ijedj be apuka — röffentett közbe a kis 
tüzér... — egy törzsorvos . . . Ismerem már Teplic- 
ből... Kivágja az embert. Hacsak nem komolyan be- 


teg. De nekem jól meg van dagadva a lábam. En 
kórházba kéretőzöm Nagyszombatba. 

— Hát egye meg a fene! . . . Elmegyünk! 

Az Angyal Lili bozontossága szembevigyorgott 
vele, A Sipos integetett ide. 

— Mind együtt vannak szóval. Na fiuk, hanem- 
hát megtesszük most a bucsuvizitteket... Holnap me- 
gyünk Pestre! . . . 


És erre, hogy Pest, fellélegzett benne ismét a 
kis Manczi és az orra különös kábult finomságokkal 
propellérozott bele a parfömös levegőbe. 


* 
x k 


Az Anti billegett egyik asztaltol a másikig és 
gomblyukában rózsaszin szalag csiklandozta a szeme- 
ket: tavaly kapta a Vilmos császártól. A fóur hajlon- 
gott ide-oda és kereste a stoplikat a pezsgös-üve- 
gekböl. 


Sarokasztalnál ültek. A szeparökban mindjobban 
üvöltözött a jókedv és kanyargott ki a többiekhez. 

Egy öreg vasuti megjött a familiájához és itt 
ülnek benn. A lányok összeölelgetik a tekintetüket és 
idegenek a szokatlanságban. 

A zöld rácsok a falakon otthoni lugasok vad- 
szőllőizét csurogtatják az emlékezésekre . . . halk — 
bus tavasz van itt, de mögötte ott senyved a hársfák 
alas julius-esti kábultsága a parkból és a Vág part- 
járól. 

Szemben egy testes nó az anyjával felliterezi a 
badacsonyit. 

A zwikkeres Jancsiban öklendezett a sok kiki- 
vánkozó hajrä-hop... Az Anti most mellettük huzta 


keserün. „A nemenjel-elt ott a saroknál"... és az 
Anti ment és huzta a ne-menjél-elt a testes nónek és 
az nem ment el, hanem mosolygott és nem birt ko- 
kettálni mert rezgett a szempillája és cigarettázott, 
egyiket a másik után. 

i Últek és hallgattak. És hosszan nyujtózott ben- 
nük az érettségin egyszerérzett moszatos langyossága 
a nagyotakarásnak, aztán fodrozón kiszivárványosodott 
kis buborékká az asztaluk fölött. 

— Mit szólt a Gizi, hogy holnap elmégy ? 

Ha Pesten maradnék jőne utánam . . . Hanem 

mi volt az Iren és közted?! 

— Ugyan... 

— Fizetni uraim! 
és ezalatt kialudt egy lámpa a közepen... 
egyre . . . 

A Jancsi törülgette az üvegeit és közben papir- 
szalvétán talaikaért könyörgött a testesnek, de az mar 
ment is egy huszárfőhadnaggyal, aki fizetett helyette. 


Tizen- 


— Fiuk, hozzám jöttök. Van valamim, még el- 
csapjuk az időt éjfélig . . . i 
és mentek a Göncölhöz, a 
Garavillába. Bennük és köröttük összecsapott Pöstyén 
alvó éjszakája. 

. A Becher előtt állt es heyyesitette a bajszát az 
ujjaival. A balkarján piros szalag: Militärpolizei — 
katonarendór ... Fölfigyelt... Hangok a Kurhotel fe- 
löl... Egy csomó tiszt... 

— Fiuk az intelligens-Zugsführer! 

— Szaladj előre, nyisd ki az ajtót!... 
Az emeleten felszakadt a fény. 
Mintha önkéntesek lettek volna. 


Cigarettafüst felhózótt. Az asztalon vizes-pezs- 
gös — meg sóróspohár; üvegek, Champagnére, móri, 
Sharry-brandy ... Az ágyban a Göncől, meg a Karcsi. 
A diványon a Sanyi és a földön a Fuchs hempergett 
a kis tüzérrel. 


— Mär hajnalodik és én még itt császkálok az 
ablakuk előtt... Hátha nem is önkéntesek voltak! 

Fázósan megtörölte magát a kópenyével . . . meg- 
igazitotta a gombokat, aztán megindult a Stations- 
kommandora és ugy érezte, ma nem csinált semmit 


X. 


A kis tüzer már a kilencedik cigarettájáról para- 
zsazott a tizedikre. Pipadohányból keszitette direkt 
mára. És nézette a pulzusát: 108-112. ,Na engem nem 
küldhetnek a Kaderhez !“ 

Egyútt ültek egy csomóban. Karcsi szótlanul bá- 
mult ki az ablakon ät a tetóre. Az olaszok közül né- 
hányan napkuráztak már és csak fiirdónadrág volt 
rajtuk. Fásultan és keserün felböfögö szájjal csuklotta 
le a fiistót a tüdejere. A tüzer ellátta ma mindnyáju- 
jukat ... Milyen jó azoknak, akik nemrég jöttek... 
Felbizsergett benne az első marschvonat pántlikája és 
hideg verejtékféléje a gerince hosszában. Szeretett 
volna még itt maradni. Csak tiz nappal legalább. Ben- 

sejeben visszhangzott az ittöltött nyolc hét. Hatha 
megis!... Hátha szerencséje lesz!... 


_ „A Sanyi fel-alá mászkált. Fáradt ernyedtség hal- 
kitotta az arca szinét. A többiek kialudtan, mafüröd- 
ten. Nekik határozottan előnyük lesz ma. A csehek 
susogtak egy asztal körül. Az olaszok dudoltak és 
hozzájuk rezgett az emeletről egy gittärritmus és a 
Dollcini festőbozótja. A Gizella-nővér mosolygott fel 
hozzá és közben egy mindig egyhelybenálló és busuló 
szamarat cirogatott a fák alatt. 

A bakák botosan kierőtlenedett szemekkel to- 
tyogtak előbbre. Karjukon a bluzuk, botjuk tompán 
kopogott a flaszteron. 

„Mi van?" 

, Szuper." 

„Üdülő“ 

„Kader“ 

„Körhäz.“ 

— Na lätod, szölt a kis tüzer a Fuchshoz es 
ezt meghallottäk többen és ránéztek a tiizérre és ma- 
gukban malátaszagot terjesztettek. Hisz Ók mind egész- 
ségesek. Ók akarnak kórházba menni? Hisz aki bot- 
tal jár itt köztük, az is nagyobbrészt szimulál. Hisz 
ők csak protekcióval jutottak ide. 

És hallgattak és vártak. 

És egy sem maradhatott, mindnek menni kellett 
és mind az üdülőbe . . . 

A szobákban kapkodva szedelőzködték föl a ru- 
hájukat és rohantak ki a zenéhez, a parkba, a lányok 
közé és megszokásból tán, ragaszkodón szerették 
volna odakapcsolni magukat a mindennapi — tegnap 
— tegnapelőtthöz. 


XI. 


Tizenegy. Jött Zsolnáról a vonat. Egy percük 
volt, beszoritották magukat egy másodosztályu fülkébe 
és rágták a lelkükben felhatalmasodó sziklát... Es 
minél inkább, minéltöbbet, annál erősebben berzenke- 
dett az ösmeretlenség, a holnap... Most szinte hit- 
ték az orvosoknak -bebeszélt reumájukat. Hisz ugy fájt 
a karjuk, a lábuk. A fejük... a fejük különösen. 


— Elbucsuztál a Gizitól ? 


— El. 
— Mit szólt? 

— Pestre megy a jövö heten. Hát neked mit 
szölt az Iren? 

— Nem beszöltem vele. Majd Peströl irok neki 
egy lapot és jól lesz minden. 

— Te meddig maradsz fönn ? : 

— Holnap délben indulok Szegedre. Es Te?... 


— Ket napig. 

— Es az? 

— Fene tudja!!... 

.... Csönd füstölgött a cigarettäjukböl. Aztán 
fólirták egymás cimét... aztán nem szóltak semmit 


és csak nagynehezen húzták elő a kártyát... és eb- 
ben a játékban keverült össze egy pohárba Postyen 
vize és Veszprém, Szeged, Nagyvárad olaja. Üllepe- 
dett az egyik és lebegett a másik lusta, bizonytalan, 
álmosanébredő derengésben. 

XII. 


Már három hete ¡2nne?! Es két napja, hogy az 
anyja is megjött?! 

s ő most is... Most még inkább . . . 

Gyakran, mikor elhibázott, nemjólvezetett élet- 
fordulásai a torkába türemlenek, hogy szeretne vala- 
kinek a mellén szavakat melengetni! Senkije sincs . .. 
Talán jobb is. Ha valaki ismerné az ő két nagy tragé- 
diáját, bizton nem tudná elviselni. 

Tragédia ?! 

Ez a két év és az a két férfi! 

A Karcsi irt egy lapot: „Bocsässon meg, hogy 
bucsu nélkül jöttem el, de igy talán jobb is. Kézcsók : 
Karcsi!" És azóta semmi és már annak is husz napja 
lehet. A cimét sem irta meg. 

A Sanyi is ir: mennyivel másabb az a fiu! 

Kottát vett a kezébe, odavetette magát a zon- 
gora elé és lábát ráhagyta a pedalra... 

Az az este!... 

Ahogy aKarcsi hidegen beszélni kezdett, aztán 
lassu kónyórgéseket óleltetett a derekára. Es nem... 
nem, Ó nem akarta. Csak: annak ugy köllött megis 
történnie... Azt hitte célhoz ért... szertelenségek 
éjszakája karmolta akkor nyugtalanná a bőrét... és 
mégsem ... jött a szőke primadonna és vége volt... 
mindennek vége . . . 

- Egy, egy fekete billentyüben sürüsödött össze a 
"sok emlék- meg gondolatpára ... Követte A ujja ... 
SS 

A tüdejen rezonált egy elfoszlott induló csinad- 
rattája. 

(Vége) 


Por Nándor 
III 


NAPOS TÁJON 


Sercegve, ezüstben, garabonciásan terül, 
néhol skarlátban, 

rakétás marakodó örömét locsolja 

és róhejbe menekül 

friss, harsogó barlang csendje. 


Üvöltő órómsárkánynak gyúlni 

olyan éhes, billentó vulkán, 

hogy mohó sugarakká tepett ujjakra 
feldagasztja magát mind az öt érzék 


es hall: csira üti ät a gyenge burkot; 

lät: szeles kedv ägaskodik felhökarcolökkä; 
izlel: buján vérzik kelet gyümölcse ; 

szagol: nem rossz, hisz buzánk alatt trágya; 
tapint: észak asszonyának keményebb a melle. 


És sercegve, ezüstben, garabonciásan terül. 
Közel szögletbe sajgó marás ; 

fent zavart emészt kagylós kéttenyér, 

lent árok bődül paraszt próbának ; 


messze : szilaj símitás, sikká pihen, 
nyitott sebnek szétfájódik, vé 
ha éles zökkenő hirtelenkedik beléje; 


végtelen: vajudó gyökér, meleg kikötő; 


szemek horgonyoznak. 


NÓTA 


(KASSÁK LAJOSNAK) 


Jó párnánk az éjszaka sötét dunyhás tenyere, 
jó falat nyers harapásunknak a sárga termés, 
jó párunkká becézzük a ringó érett lányokat 
és jó taréj, büszke taréj a nevetés. 


Rokontalan köztünk a csömör és unalom 

s nem nyafogunk orrunk kényes fuvoláján, 

hogy minden csak csalás és kendőzött hamisság 
és meakulpa sem alázza dacra kapus szánkat. 


Hetyke árbócon: vörös lobogó! 
felkavart hajnalban: vörös kakasok! 
nyájzavarásban: falánk ordasok ! 


vagyunk 


kormos metropoliszok keserü torkában, 
tengerek zöldjében, nyujtózkodó szántón, 
fülledt falvakban, kergült piacon, 

roskadt viskóban, fekete műhelyben. 


És a mi ereinkbe csurgatja ritmusát a kozmosz 
és a mi vérünk fübe-fába kallódó ritmusa 
csihol szakadt robotosok elé. 


mikor iromba merészséget keresztre ócsáról a tél 

és jégszegekre átkozott sziv vérzik, 

mikor pocsolyás kedvében füröszt a kócos mázoló, 

mikor aratók éhe-szomja veszett szüretbe szédül, 

vagy mikor kenyértelenek aranyról, asszonyról, telje- 
sülésről dalolnak 

és a náthás ősz szemükbe sírja sárga bárgyu arcát. 


ÁLLOMÁS 


Kócoz, sulykol, faldos, záporoz 

összepörkölt méhe, 

füttyök, piszokkal-öblitettség és primitiv üdvök közé 
rögzött. 


A föld repedezett hátán 
szétbitangult csavargó acélszalagok 
telhetetlen bogba torpanása 

és hunyorgó nembánomság, 

ha stilizált dekorációknak dörgölőzik 
és vizió, 

ha falánkja belecsipkéz az éjbe. 


Motollás harsányoknak: tágas hizlaló, 
minden lehetnek anyás kitermóje 
es telten zengó zsufolt matériából 
vizió, 
nembánomság 
csipkéz, morzsol, csörömpöl, csörömpöl, 
szetcsörömpöli kuncogó hányavetiségét, 
felcsokrozza égó csipkebokrát, 
keveródik : 
gyulladt betyár fáklyázó 
beleázik erre-arra-sarlózásba 
s szag, szag meg szag összetevődésének 
eredője avas illatszertár 
orditó szabadult cimek 
fintorba préselik valaki-fickó arcát 
nekiruccanás! sivalkodás az ajtófelé! 
bukfenc! kéz! jajagyomrom! dagasztás! 
hogy a mellük barnán fordul a bluzból, 
bent márványra alázkodik egy kótyagos fej, 
az ingen baka keres óvatosan tetvet, 
kint gránitfeketén dominál a gép, 
a tüz meg ércre nyal zuhogó kedvet 


keverődik, 


csipkéz, morzsol, csörömpöl, csörömpöl, 
szétcsörömpöli kuncogó hányavetiségét 
felcsokrozza égő csipkebokrát, 


virraszt. 
Reiter Róbert 


AENA AAA AAA 
KÖNYVEKRÖL 


Garami Árpád: Gyötrödö, szerelmes tavasz. 
(Versek) Benemteljesülések újra sóhajtása, jövőbe vá- 
gyakozás: egy erős szenzibilitásokkal megterhelt em- 
ber passzív liräja. Hangulatokból nó és hangulatokba 
törik, de ez a hangulatba-tórése nem tragikus — le- 
bägyadäs inkább egy-egy akcio-nelküli gesztussal — 
aminthogy nem is lehet tragikus, amiból hiányzik az 
akció. A passziv vágyakozás pedig: romantika. Es 
Garami Árpád romantikus költő. De a romantikájának 
lírája annyira őszinte és keresetlen, hogy a titánkodá- 
sok mellett is, értéknek kell fogadnunk. Ami egzaltált- 
ságot mimelő póz, szókban-nekilendülés van benne, 
az, a szubjektivitásán túl nőtt iskolák maradványa s 
ma még ez lapitja szegénnyé és változatlanná. Roman- 
tikájának gyökere Petőfi szerelmi lirájáig nyulvány, a 
megnyilatkozási formája azonban már az ujabb költé- 
szethez igazodik; a versforma, a kompozició fölépi- 
tése és különösen a szófüzések gyakran asszociálnak 
Ady sorokat (,bolond, halálos éj — „gyönyörü, vad 
élet" „gyötrődő, szerelmes tavasz“). — Ez az idő- 
előtti formatisztulása ujabb verseiben a keresésbe ol- 
oldódik fel (,, Nevetés," „Mocsär‘‘) Sorai elvesztik a 
kényszerüség izét, megerősödnek dinamikäjukban. 
Lendülete azonban, még nem mindig magától adódó, 
s nem mindig egyenlitődik ki a belső mozgással. — 
Értjük és hangsulyozzuk, hogy a kis kötet nem repre- 
zentálja a költőt, s talán nem is jelenti. Gazdagodást 

a legutolsó nehány vers mutat, és innen, a ciklus le- 
záródásából és kiéléséből várhatjuk Garami tovább- 
lendülését, más érzés és gondolatkörökbe kapcsolódá- 
sát, s az egy-két versében mutatkozó ujabb forma 
egyéni kialakulását. 


Ifj. Gaál Mózes: Fata Morgana. (Elbeszélések. 
„Modern könyvtár") Az öt elbeszélés közül a ,,F6- 
hadnagy ur napja" cimi mutatja legteljesebben a fia- 
tal írót erényeivel és hibáival, mikbe beletört, előszült 
a — fiatalsága. Mert ez a könyv: valami koravén ko- 
molyság, megnyugvó világszemlélet, amely ugy néz 
az élet szemébe, professzoros hidegséggel, s a ,min- 
dent megéltek" objektivitásával, hogy ebben a lehig- 
gadt objektivitásban már nem is élet amit lát: isko- 
lásfilozófia, teória, vagy akármi más passziv és ter- 
méketlen mozgásokba illeszkedés. Pedig ahogy eljut 
idáig: a dolgok analizise, a boncolás alá hidegült ob- 
jektum megválasztása, többre érdemesült a kész for- 
mába fagyasztásnál. Könyvében mindvégig sejtünk va- 
lami életes és követelődző probléma dagadozásokat, a 
mik idekisertek a miérteket: a passzive fölényes 
„mert“-ek elenkbontäsäig. Ezt az utat szeretnénk látni : 
a kérdéstől a megoldásig; azt a formaságot, mellyel 
kérdésre kényszeritette az életet: az életet, amelyik 
mindig probléma és aktivitás marad, minden objektiv 
szürőmechanizmuson, minden passziv konzekvencia 
játékosdin, vagy komolykodáson tul is. — Igy: csak 
„értékes irásokat" kaptunk és nem egy fiatal erőnek, 
ha eibukäsos tullendülését is azon, ami csak irás, 
forma, történet lehetőség — minden ,tehetség" szá- 
mára. 

Kázmér Ernő: Idegen portrék. (Tevan könyvtár.) 
Selma Lagenlöf éles konturban tartott rajzától az Am- 
fiteatrov cikk lirai impresszionizmusán keresztül „A. 
Haukland" teljesen eleresztett ujságiró-stilusáig a leg- 
változatosabb képét adja ez a könyv egy nagytömegü 
kulturákba szeretkezett esztétának. Kétségtelen: nagy 
szenzibilitások, erős fogékonyságok duzzadnak benne, 
és fogékonyságán valami ideges keresés, törekvés 
egy ismeretlen letisztulás felé; de a keresésre  ösz- 
tónzó inditói annyira szubjektiv hangulat formába fa- 
kadók, hogy termöszetszerfileg kizárják magukból az 
objektivitás lehetőségét, s megakadályozzák a maga 
elé hitt cél elénktisztulását, sőt: hitünket ebben a cél- 
ban. — Portréiből kianalizálva: vagy érdekli, vagy 
izgatja vagy egyáltalán nem érdekli valaki Kázmért. 
Eszerint változik irásainak értéke is. De mindig csak 
az iró, s annak a problémái izgatják (vagy: nem), az 
előtte fekvő könyvön tul nem nyit perspektivát az ol- 
vasó számára, s még csak azt sem sejteti, micsoda 
perspektivákat látott vagy érzett ő, a saját maga ré- 
szére. Irásai ezen a ponton rekednek, sok meleg szin- 
ben, pitoreszk eszközökkel kirajzolt irói arcképekké; 
holott ő maga is tudja, hogy az ilyen irások célja 
mégis csak a verekedés, valamiért verekedés; hogy 
ne csak mindenre beidegzett hangulataink változó já- 
tékát, hanem teljes magunkat adjuk, aktivitásra fe- 
szültségünkben, mint kritikusok, az esztétika passziv 


formái fölé ágaskodón! ; i 
Macza Janos 


Felelós szerkesztó és kiadó: KASSAK LAJOS 

PROPAGANDA 


A „MA“ tulajdonosai irók és kepzömüveszek s igy lapunk 
támogatói nem egy üzleti haszonra alakult vállalat tókéjét gya- 
rapitjäk, hanem közvetlenül segitik múvészi programmjuk érvé- 
nyesitéséhez azokat, akiktöl múvészi értékeket kapnak. 

Felhivjuk az irodalom és múvészet barätait elófizetésre és 
a támogatás oigan módjára, mely nálunk ugyan szokatlan, de 
a külföldi kulturkózpontok művészi életében régóta ismert. 

A pártolás eme formájához vannak egy évi időtartamra 
vonatkozó pártoló tagsági jegyek és vannak állandó érvényüek. 


A pártoló tagsági jegyek birtokosai a tagsági jegy érvé- 
nyességi időtartama alatt 

külön előfizetési dij nélkül kapják folyóíratunkat, 

évenkint egy múvészi értékü múlapot kapnak ajándékul, 

kiállitásainkra egy ingyen belépőjegyet kapnak 

és egyéb művészi vállalkozásainkban is hasonló kedvez- 
ményekben fognak részesedni. 

Akik csak az előfizetési dijat küldik be, (egy évre 10 K, 
félévre 5 K) a felsorolt kedvezményekre igényt nem tarthatnak 


Egy évre vonatkozó jegy ára 20 korona, állandó érvényü 


jegy ára 200 korona. 


A „MA kiadóbizotisága. 


Megjelenés dátuma 1918. április 1. A lap minden cikkéért a szerző felel. 


A „MA“ könyvei: 


A „MA“ első lirai antológiája (György 
Mátyás, Kassák Lajos, Komját Ala- 
dár, Lengyel József verseiből) ára 4 
korona. Amatór kiadás eredeti met- 
szettel, az irók aláirásával, ára 10 
korona. 


Garda József: Valaki 
(dráma) ára 2 korona. 


játszik velük 


Mácza János: Modern magyar dráma 
(jegyzetek) ára 2 korona. 


Kassák Lajos: Éposz Wagner Maszk- 
jában (versek) ára 2 korona. 


Kassák Lajos: Isten Báránykái (három 
egyfelvonásos) ára 3 korona. 


Kassák Lajos: Életsiratás (novellák) 
ára 3 korona. 


Komját Aladár: Kiältäs (versek) ára 
3 korona. Amatór-kiadás elfogyott. 


Singer Henrik : Világnézet. Ára: 1 K. 


Máttis Teutsch János: Linoleum-al- 
buma, száz számozott példány. Ára 
25 korona. Amatőr példány meritett 
papiron, a művész sajátkezü nyomá- 
sában és kézirásával. Ára 100 kor. 


0 


0 


Ujonnan belépó elófizetóink 
kivänatra ingyen kapják a 
„MA“ junius havi 


zeneszamat, 


mely BARTOK BELA 
3 oldalnyi kottajat (dalkom- 
pozició (Ady-versre) közli. 


00000000 
0000000 


Die AKTION könyvei: 


Eine anthologie (1914—16) ära kötve 
3 korona 60 filler. 


Jüngste tschechische Lyrik ära kötve 
3 korona 60 filler. 


Gottfried Benn: Fleisch (versek) ära 
kötve 3 korona 60 filler. 


Theodor Dáubler: Der Hahn (versek) 
ára kótve 3 korona 60 filler. 


Franz Jung: Sophie (regeny) ära kötve 
3 korona 60 filler. 


Franz Jung: Opferung (regeny) ära 
kötve 3 kor. 60 filler. 


Ferdinand Hardeknopf: 
Ära kötve 4 kor. 80 filler. 


Lesestücke. 


Carl Einstein: Anmerkungen. Ära 4 


kor. 80 filler. 


Alexander Herzen: Erinnerungen. Ket 
kötet ära kötve 25 kor. 


Koronaherceg-utca 6. sz. 


UJ MÚSOR: 


: 

- Május. Tavaszi játék. Irta: Szép Ernő. 

è A láthatatlan ember. Komikus tragédia. Irta: 
; 


Fóldes Imre. 


Kezdete pont fél 8 órakor. 


Modern Szinpad 


G.-dur koncert. Jelenet. Irta: Herceg Ferencz. 
A pofon. Bohözat. Irta: Brody Miksa. 


Uj Gábor-, Harsányi-, Szenes-tréfák, Szir- 
mai Albert uj dalai. 


Der STURM könyvei: 


Herwart Walden: 
(kotta) ára 6 kor. 

Herwart Walden: Einblick in der Kunst 
(64 reprodukciöval) ára 9 kor. 

Herwart Walden: Gesanmelte Schrif- 
ten. Ara 4 korona. 

August Stramm: Du (szerelmiversek) 
ára 6 kor. 

Paul Scheerbart: Glasarchitectur (ta- 
nulmányok) ára 4 korona) 2 

Peter Baum: Schützengrabenverse. Ara 
6 korona. 

Adolf Knoblauch: Die schwarze Fahne 
(regeny) ära 4 kor. 

Herman Essig: Überteufel (dräma) ära 
5 korona. 

Herman Erag: Wetterfrosch (elbeszé- 
lés) ára 5 kor. 


Tanz der Töne 


Sturm-Biicher (sorozat 1—14. sz.-ig) : 


August Stramm kis drámái, Lothar 
Schreyer, Pater Baum, Aage von 
Kohl, Adolf Behne stb. munkái 
füzetenkint 1 kor. 20 fillér. 

Sturm-levelezőlapok a legujabb francia, 
angol, orosz, német, spanyol és olasz 
művészek képeinek és szobrainak 
reprodukcióival. Ára darabonként 40 
fillér. Az egész sorozat 75 darabból áll. 


AAA 4 SUBA azza AL] 


Krausz J. és Társa könyvnyomdai múintézete Budapest, V. Falk Miksa-uica 15. 


